OR-BCP ขึ้นราคา “ดีเซล” ลิตรละ 60 สต. มีผลพรุ่งนี้
OR-BCP ขึ้นราคา “ดีเซล” ลิตรละ 60 สต. ส่วนเบนซินและแก๊สโซฮอล์ทุกชนิดคงเดิม ผลวันพรุ่งนี้ (3 มี.ค.) เวลา 05.00 น. เป็นต้นไป
1 มี.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันดีเซลทุกชนิดอีกลิตรละ 60 สตางค์ ส่วนเบนซินและแก๊สโซฮอล์ทุกชนิดคงเดิม มีผลวันพรุ่งนี้ (3 มี.ค.) เวลา 05.00 น. เป็นต้นไป
ทั้งนี้ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันดีเซล B7 B10 และ B20 อยู่ที่ลิตรละ 29.74 บาท
ส่วนน้ำมันเบนซิน ออกเทน 95 ของ PTT Station คงราคาที่ลิตรละ 43.96 บาท, แก๊สโซฮอล์ 95 ลิตรละ 36.55 บาท, แก๊สโซฮอล์ 91 ลิตรละ 36.28 บาท, E20 ลิตรละ 35.44 บาท และ E85 ลิตรละ 28.74 บาท
